Pályázat a Bihari János Táncegyüttes felnőtt együttesének vezetésére

A Bihari János Táncegyüttes nyílt pályázatot ír ki férfi és női művészeti vezetői pozíció betöltésére a felnőtt együttes mellett 2017 szeptemberétől 3 éves, határozott időtartamra, mely az időtartam lejártával meghosszabbítható vagy újra pályáztatható.

# Az elvárt művészeti koncepció alapelvei

* a Biharis múlt hagyományainak tiszteletben tartása, gondozása
* az együttes nyitott műhelyként való működtetése (lehetőség biztosítása vendég koreográfusok számára)
* az autentikus magyar néptánc ismeretének elmélyítése és színpadra alkalmazása, emellett az együttes táncszínházi hagyományainak őrzése, továbbvitele.

#  Feladatok, elvárások

* a művészeti koncepció kidolgozása, egyeztetése
* a felnőtt együttes művészeti működéséhez szükséges szervezési feladatok ellátása
* együttműködés, valamint egyértelmű, aktív és rendszeres kommunikáció az együttes tagjaival, a Bihari János Kulturális Egyesület és Művészeti Iskola vezetőségével
* részletes próbarend megtervezése, kihirdetése, szervezése, azok betartása, a próbákon aktív részvétel
* különböző tánctechnikák beépítése a próbák sorába (például: balett, Molnár-technika, kortárs tánctechnikák)
* új táncanyag folyamatos, rendszeres megismertetése
* az együttes műsorainak összeállítása
* részvétel az együttes műsorain, turnéin
* részvétel az együttes és a „Bihari-család” egyéb rendezvényein, programjain, segítségnyújtás azok megszervezésében
* csapatépítés

# A pályázat benyújtásának követelményei

* a pályázók szakmai életrajza
* megfelelő szakmai végzettség igazolása
* hároméves művészeti koncepció-terv, amely tartalmazza a kitűzött művészeti célokat, a megismerendő táncanyagokat, a meghívandó koreográfusok, oktatók névsorára vonatkozó elképzeléseket, a tanítás módszertanát, az együttes munkarendjének kialakítására vonatkozó stratégiát

# Benyújtási határideje

* 1. A benyújtás határideje: **2017. augusztus 21.**

# A pályázat benyújtásának módja

A pályázati anyagot elektronikusan a palyazat@bihari.hu, vagy papír alapon a 1072 Budapest, Akácfa utca 32. címre kérjük beküldeni. A pályázatot az együttes tagjaiból és vezetéséből álló bizottság bírálja el, szükség szerint az írásbeli anyagot szóbeli meghallgatásokkal kiegészítve.

# A pályázat elbírálásának határideje

Az elbírálás határideje: **2017. szeptember 11.**

# Egyéb információk

Az együttes jelenlegi próbarendje hétfő-szerda-péntek 19:00-21:30.

Díjazás: megegyezés szerint.

**Pályázattal kapcsolatban bővebb információ kérhető**

* Prohászka Ágnes - +36 20 916 8980
* Fazekas Anna - +36 70 636 1763
* Siptár Dániel - +36 30 911 9307
* Menczinger Mihály - +36 20 374 8405